CELEX: C2004/300/96
Language: sk
Date: 2004-12-04 00:00:00
Title: Vec T-406/04: Žaloba podaná dňa 4. októbra 2004: André Bonnet proti Súdnemu dvoru Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/50
            
         Žaloba podaná dňa 4. októbra 2004: André Bonnet proti Súdnemu dvoru Európskych spoločenstiev
   (Vec T-406/04)
   (2004/C 300/96)
   Jazyk konania: francúzština
   André Bonnet, bytom Saint Pierre de Vassols (Francúzsko), v zastúpení: Hervé de Lapinau, advokát, ktorý si zvolil adresu na doručovanie v Luxemburgu, podal 4. októbra 2004 na Súd prvého stupňa Európskych spoločenstiev žalobu proti Súdnemu dvoru Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie z 11. februára 2004, rozhodnutie zo 4. marca 2004, rozhodnutie z 2. júla 2004 ako aj rozhodnutie, ktorým bola na miesto, ktoré mal získať žalobca vymenovaná iná osoba;
            
         
               —
            
            
               rozhodol, že výberové konanie zo 4. februára 2004 musí byť plne účinné od 1. marca 2004
            
         
               —
            
            
               zaviazal Súdny dvor Európskych spoločenstiev nahradiť žalobcovi sumu vo výške 100 000 EUR ako náhradu morálnej ujmy ako aj sumu vo výške 5 000 euro mesačne od 1. marca až do chvíle keď žalobca začne vykonávať svoju funkciu;
            
         
               —
            
            
               subsidiárne, za predpokladu, že by z rozhodnutia Súdu prvého stupňa nevyplývalo, že žalobca má skutočne vykonávať svoju funkciu, zaviazal Súdny dvor Európskych spoločenstiev nahradiť žalobcovi sumu v celkovej výške 260 000 EUR spolu s úrokmi od momentu podania tejto žaloby;
            
         
               —
            
            
               v každom prípade zaviazal Súdny dvor Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobné dôvody, ktorých sa žalobca dovoláva sú rovnaké ako tie, ktorých sa tento žalobca dovolával vo veci T-132/04 (1).
   
      (1)  Ú. v. EÚ C 168 z 26. 6. 2004, s. 7